**Vyhlásenie predkladateľa**

**podľa čl. 23 ods. 3 písm. a) Legislatívnych pravidiel vlády Slovenskej republiky**

Materiál sa na rokovanie predkladá **s rozporom** so Združením miest a obcí Slovenska, ktoré nesúhlasí s rozsahom zmien výšky stupnice tarifných platov, ktorý je navrhnutý.

MŠVVaŠ SR pripomienku neakceptovalo z dôvodu, že sa síce platové tarify pedagogickým a odborným zamestnancom zvyšujú od 1.9.2019 o 9,5 %, avšak nejde o plošné zvýšenie platov. Pedagogickí a odborní zamestnanci nebudú mať od 1.9.2019 vyšší plat o 9,5 %, pretože aj keď sa platové tarify na jednej strane zvyšujú o 9,5 %, na strane druhej sa znižuje percentuálne zvyšovanie platovej tarify v závislosti od dĺžky započítanej praxe zo súčasných  maximálnych 28 %  (pri 40 rokov započítanej praxe) na 18 %. Zvýšenie platu o 9,5 % sa najviac dotkne pedagogických a odborných zamestnancov na začiatku ich kariéry, t. j. budú mať vyšší nástupný plat.

Materiál sa na rokovanie predkladá **bez rozporov** s ostatnými povinne pripomienkujúcimi subjektmi.